Diari Oficial de la Generalitat Valenciana


Sumari del DOGV 9234, del 14-12-2021 (2021/11452)

Informació pública de l'aprovació de l'informe ambiental i territorial estratègic del Pla parcial del sector R-18.
------------------------------------------------------------------------------------------------------------------

### Dades del document

Número de DOGV
:   9234

Data del DOGV
:   14-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11897


Data del document
:   03-11-2021

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * pla d'urbanisme
    * administració local

Informació pública de l'aprovació de l'informe ambiental i territorial estratègic del Pla parcial del sector R-18. [2021/11264]  
De conformitat amb el que es disposa en l'article 53.7 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de juny, del Consell, es procedeix a la publicació de l'informe ambiental i territorial estratègic del Pla parcial del sector R-18, aprovat per la Junta de Govern Local en la sessió celebrada el dia 2 de novembre de 2021, en la seua condició d'òrgan ambiental municipal, la part dispositiva del qual és del següent tenor:  
  
  
Primer  
Concloure que el Pla parcial del sector R-18 de la Pobla de Vallbona no té efectes significatius sobre el medi ambient, conforme amb els criteris establits en l'annex VIII del text refós de la Llei d'ordenació del territori, urbanisme i paisatge (d'ara en avant, TRLOTUP), aprovat pel Decret legislatiu 1/2021, de juny, del Consell.  
  
Segon  
Resoldre favorablement l'avaluació ambiental i territorial estratègica pel procediment simplificat del Pla parcial del sector R-18 de la Pobla de Vallbona, i designar com a alternativa més idònia mediambientalment en l'actuació l'alternativa 4 descrita en apartats previs, tenint en compte el que s'ha informat sobre aquest tema pels tècnics municipals i serveis consultats.  
  
Tercer  
Donar compte del contingut de la resolució d'informe ambiental i territorial estratègic pel procediment simplificat als interessats que apareguen en la tramitació ambiental de l'actuació, i incloure l'informe en la documentació de l'instrument de planejament urbanístic identificant com a públic interessat als ressenyats prèviament.  
  
  
Quart  
Conforme amb la legislació (TRLOTUP) i normativa sectorial d'aplicació, el document de planejament que se sotmeta a exposició al públic haurà d'acompanyar-se dels documents següents:  
- informe de gènere  
- informe d'impacte en la infància i adolescència i de família  
- estudi d'integració paisatgística  
- pla de participació pública  
- estudi acústic  
- informe de sostenibilitat econòmica  
- memòria de viabilitat econòmica  
  
Cinqué  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previst en l'article 53.7 del text refós de la Llei d'ordenació del territori, urbanisme i paisatge (d'ara en avant, TRLOTUP), aprovat pel Decret legislatiu 1/2021, de juny, del Consell.  
  
  
Sisé  
La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, procedisquen en via contenciós-administrativa enfront de l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
  
  
Seté  
La resolució de l'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis, si una vegada publicat en el DOGV, no s'haguera precedit a l'aprovació del pla en el termini màxim de quatre anys des de la publicació. En tal cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
La Pobla de Vallbona, 3 de novembre de 2021.- L'alcalde president: Josep Vicent Garcia i Tamarit.